+-----------------------------------------------------------------------+
| 1. ปัจจัยความเสี่ยง                                                       |
+-----------------------------------------------------------------------+

ก่อนตัดสินใจลงทุนในหุ้นสามัญของบริษัท
นักลงทุนควรใช้วิจารณญาณอย่างรอบคอบในการพิจารณาปัจจัยความเสี่ยงในข้อนี้รวมทั้งข้อมูลอื่นๆที่ปรากฏในเอกสารนี้
นอกจากนี้ปัจจัยความเสี่ยงที่ระบุไว้ในข้อนี้เป็นปัจจัยความเสี่ยงที่มีนัยสำคัญบางประการ
อันอาจมีผลกระทบในทางลบต่อบริษัท และมูลค่าหุ้นของบริษัท
ทั้งนี้ปัจจัยความเสี่ยงดังกล่าวมิได้เป็นปัจจัยความเสี่ยงทั้งหมดที่มีอยู่ซึ่งอาจมีผลกระทบต่อหุ้นสามัญของบริษัท
ดังนั้นปัจจัยความเสี่ยงอื่นๆ ที่บริษัทมิทราบในขณะนี้
หรือที่บริษัทเห็นว่าเป็นปัจจัยความเสี่ยงที่ไม่เป็นสาระสำคัญในปัจจุบันอาจเป็นปัจจัยความเสี่ยงที่มีผลกระทบต่อธุรกิจ
รายได้ ผลกำไร สินทรัพย์ สภาพคล่อง แหล่งเงินทุนหรือการดำเนินงานของบริษัทในอนาคต
เช่นการใช้ถ้อยคำว่า “เชื่อว่า” “คาดการณ์ว่า” “คาดหมายว่า” “มีแผนจะ” “ตั้งใจ” หรือ
“ประมาณ” เป็นต้น หรือการคาดการณ์เกี่ยวกับผลประกอบการ ธุรกิจ แผนการขยายธุรกิจ
การเปลี่ยนแปลงของกฎหมายที่เกี่ยวข้อง ในการประกอบธุรกิจของบริษัท นโยบายของรัฐ และอื่นๆ
ซึ่งเป็นการคาดการณ์ถึงเหตุการณ์ในอนาคต และผลที่เกิดขึ้นจริง
อาจมีความแตกต่างอย่างมีนัยสำคัญจากการคาดการณ์หรือคาดคะเนก็ได้

+-----------------------------------------------------------------------+
| 1.1 ความเสี่ยงจากภาวะการแข่งขันในตลาด                                     |
+-----------------------------------------------------------------------+

  ----------------------------------- -----------------------------------
                                      

                                      

                                      

                                      
  ----------------------------------- -----------------------------------

ภาวะการแข่งขันในตลาด ยังคงมีอยู่ค่อนข้างสูงจากผู้ผลิตทั้งในประเทศจีน ไทย เวียดนาม
และประเทศในกลุ่มยุโรปตะวันออก โดยส่วนใหญ่จะแข่งขันในด้านราคา
ด้านคุณภาพและด้านบริการและการส่งมอบตามเวลา การแข่งขันจะรุนแรงมากขึ้นเพียงใด
สามารถดูได้จากจำนวนผู้ผลิตในตลาดว่ามีมากขึ้นหรือไม่
บรรดาถุงหรือบรรจุภัณฑ์พลาสติกรูปแบบเดียวกับที่บริษัทผลิตจะมีลักษณะและรูปแบบที่แตกต่างกันเป็นจำนวนมาก
ซึ่งบริษัททำการผลิตอยู่เพียงบางส่วนเท่านั้น ทั้งนี้เพื่อจัดการกับการแข่งขันในตลาด
บริษัทได้ดำเนินการดังนี้

ลูกค้าของบริษัทยังเป็นกลุ่มเดิมซึ่งอยู่ภายใต้เครื่องหมายการค้า
และกลุ่มอุตสาหกรรมที่ใช้บรรจุภัณฑ์ที่เป็นอุตสาหกรรมผลไม้
โดยกลุ่มที่อยู่ภายใต้เครื่องหมายการค้าซึ่งกลุ่มแรกยังเป็นการประมูลราคาเพื่อที่จะได้คำสั่งซื้อซึ่งปัจจัยของราคาเป็นตัวกำหนด
ซึ่งจะมีการแข่งขันที่รุนแรง ส่วนกลุ่มที่สองจะเน้นเรื่องของการส่งมอบให้ทันเวลากับการใช้สอย
แต่ราคายังแข่งขันไม่สูงนัก เนื่องจากมีผู้ผลิตน้อยราย

ในปี 2549 เพื่อลดทอนภาวะการแข่งขันในตลาดที่จะส่งผลถึงบริษัท
บริษัทได้หากลุ่มลูกค้าที่มีสัญญาระยะยาว เป็นสินค้าคุณภาพสูงมีการผลิตอย่างต่อเนื่อง
มีการปรับราคาให้สอดคล้องกับภาวะวัตถุดิบ การทำแผนการตลาดร่วมกัน
ขณะนี้ลูกค้ากลุ่มนี้เริ่มมีจำนวนเข้ามา 1 -2 รายในปี 2550 ซึ่งสามารถแสดงผลได้ในปี 2551

ในด้านการจัดการด้านบริการและด้านคุณภาพ บริษัทได้วัดผลความพึงพอใจกับลูกค้าในด้านการบริการ
การส่งมอบที่ตรงต่อเวลา คุณภาพของสินค้าอยู่ตลอดเวลา ซึ่งก็ได้รับการตอบรับที่ดี
ในปัจจุบันบริษัทเองก็เริ่มเดินเครื่องจักรที่ติดตั้งแล้วเสร็จในปลายปี 2550
ซึ่งสินค้าเหล่านี้จะเป็นตัวเร่งยอดการขายในปี 2551
และจะขยายตัวต่อไปในอนาคตอย่างมากเพราะคุณภาพมีความแตกต่างจากผลิตภัณฑ์เดิมที่มีอยู่ในท้องตลาดทั่วไป

ด้านจำนวนผู้ผลิตในตลาดจะแข่งขันน้อยลง เพราะราคาเม็ดพลาสติกที่สูงมากขนาดนี้
น่าจะทำให้ผู้ผลิตถุงพลาสติกขนาดกลางและเล็กไม่สามารถเข้าถึงตลาดวัตถุดิบได้
การขอปรับราคากับผู้ซื้อก็ทำได้ยากเพราะอำนาจต่อรองน้อยกว่า
ในขณะเดียวกันความต้องการถุงพลาสติกก็ยังมีแนวโน้มความต้องการสูงขึ้นโดยเฉพาะในประเทศที่พัฒนาแล้ว

+-----------------------------------------------------------------------+
| 1.2 ความเสี่ยงจากความผันผวนของราคาวัตถุดิบ                                  |
+-----------------------------------------------------------------------+

ปี 2550 โครงสร้างต้นทุนของบริษัทยังมีความเกี่ยวผันกับเม็ดพลาสติกชนิด LDPE, LLDPE โดยตรง
ในปี 2550 ความผันผวนของเม็ดพลาสติกจะมีผลกระทบอย่างหนัก
ในด้านการขาดแคลนวัถตุดิบที่ใช้ในการผลิตโรงงานผลิตเม็ดพลาสติกไม่สามารถเดินกำลังการผลิตเม็ดพลาสติกได้เต็มที่ทำให้วัตถุดิบขาดแคลน
ผู้ผลิตเม็ดพลาสติกเองก็นำกำลังการผลิตของตัวเองไปผลิตเม็ดวัตถุดิบชนิดอื่น
เพื่อให้มีการขายในราคาที่สูงขึ้น ราคาน้ำมันดิบบเองก็มีราคาสูงมากเมื่อเทียบกับปี 2549
บริษัทได้ทำการเจราจาปรับราคากับลูกค้าอยู่ตลอดเวลา
บางครั้งก็จำเป็นต้องซื้อวัตถุดิบเข้ามาเก็บสำรองไว้เพิ่มขึ้น
ซึ่งจะเห็นได้จากตัวเลขสินค้าคงคลังด้านวัตถุดิบที่สูงกว่าปี 2549

ตารางแผนภูมิต่อไปนี้จะแสดงราคาเม็ดพลาสติกของแต่ละชนิดเพื่อให้ทราบว่ามีการเปลี่ยนแปลงมากน้อยเท่าใด
เช่น เม็ด HDPE เปลี่ยนแปลงสูงขึ้น 26.84% เม็ด LDPE เปลี่ยนแปลงสูงขึ้น31.78%
เมื่อเปรียบเทียบกับปี 2549
และแนวโน้มของราคาเม็ดวัตถุดิบไปในทิศทางเดียวกันตลอดซึ่งแตกต่างจากพฤติกรรมการใช้และปริมาณในรอบหลายปีที่ผ่านมา

แผนภูมิแสดงราคาการซื้อเม็ดพลาสติกชนิด HDPE ปี 2548 - ปี 2550

[]

แผนภูมิแสดงราคาการซื้อเม็ดพลาสติกชนิด LDPE ปี 2548 - ปี 2550

[]

แผนภูมิแสดงราคาการซื้อเม็ดพลาสติกชนิด LLDPE ปี 2548 - ปี 2550

[]

  ---------- ----------- ------- ------------ -------- ----------- --------
                                                                   

                                                                   

                                                                   

                                                                   
  ---------- ----------- ------- ------------ -------- ----------- --------

+-----------------------------------------------------------------------+
| 1.3 ความเสี่ยงจากการผันผวนของอัตราแลกเปลี่ยน                                |
+-----------------------------------------------------------------------+

รายได้ของบริษัทมาจากการส่งสินค้าออกไปขายยังต่างประเทศ โดยในปี 2550
รายได้จากการขายดังกล่าวมีจำนวนเงินรวมทั้งสิ้น 1,586.40 ล้านบาท
ซึ่งส่วนใหญ่เป็นเงินเหรียญดอลล่าร์สหรัฐ ในปี 2550
ค่าเงินบาทยังคงแข็งค่าเพิ่มขึ้นอย่างต่อเนื่องตลอดทั้งปีจากอัตราแลกเปลี่ยน 35.9555
บาทต่อดอลล่าร์สหรัฐ ณ วันที่ 29 ธันวาคม 2549 มาเป็น 32.9069 บาทต่อดอลล่าร์สหรัฐ ณ วันที่
29 ธันวาคม 2550 ส่งผลให้ยอดขายในรูปเงินบาทของบริษัทลดลง
และมีผลกระทบต่อกำไรของบริษัท เนื่องจากบริษัทมีค่าใช้จ่ายในรูปเงินบาทประมาณร้อยละ 50
ของราคาขาย

บริษัทได้ลดทอนความเสี่ยงจากการผันผวนของอัตราแลกเปลี่ยนในรูปแบบต่างๆ
ทั้งการซื้อเม็ดพลาสติกโดยอิงราคาเป็นดอลล่าร์สหรัฐและการนำเข้าเม็ดพลาสติกจากต่างประเทศมากขึ้น
การขายเงินสกุลต่างประเทศที่จะได้รับจากการขายสินค้าล่วงหน้า (Forward)
รวมทั้งการปรับราคาขายกับลูกค้า ถึงแม้บริษัทจะได้ดำเนินการในทุกด้านแล้วก็ตาม
แต่เนื่องจากค่าเงินบาทได้แข็งค่าเพิ่มขึ้นอย่างต่อเนื่องมาตลอด 2 ปี
ทำให้เกิดผลกระทบกับการสั่งซื้อของลูกค้าบางรายการ

+-----------------------------------------------------------------------+
| 1.4 ความเสี่ยงจากความสามารถชำระเงินกู้ยืม และความผันผวนของอัตราดอกเบี้ย         |
+-----------------------------------------------------------------------+

ตามงบการเงิน ณ วันที่ 31 ธันวาคม 2550 บริษัทมียอดเงินกู้ระยะยาวที่มีกับสถาบันการเงินรวม
101.36 ล้านบาท และมีเงินเบิกเกินบัญชี เงินกู้ระยะสั้นและเงินกู้ที่ถึงกำหนดชำระในหนึ่งปี
กับสถาบันการเงินรวม 536.43 ล้านบาท

เงินกู้ระยะยาวของบริษัท นำมาใช้เพื่อซื้อและติดตั้งเครื่องจักรและสร้างโรงงานที่ 3
และอาคารคลังสินค้า เพื่อขยายกำลังการผลิตในปี 2547- 2550 เมื่อดูฐานะการเงินของบริษัท ณ
สิ้นปี 2550 บริษัทมีสัดส่วนหนี้สินต่อส่วนของผู้ถือหุ้นที่ 2.56 เท่า
ซึ่งอยู่ในระดับใกล้เคียงกับค่าเฉลี่ยโดยทั่วไปของธุรกิจประเภทอุตสาหกรรม
ซึ่งอัตราส่วนดังกล่าวลดลงมาจาก 4.71 เท่า ณ สิ้นปี 2549
การลดลงเป็นผลมาจากการนำหุ้นจำนวน 35 ล้านหุ้น เสนอขายแก่ประชาชนในไตรมาสแรกของปี
2550 ที่ราคาหุ้นละ 5 บาท ทำให้ส่วนของผู้ถือหุ้นเพิ่มขึ้น
สำหรับอัตราดอกเบี้ยเงินกู้ยืมของบริษัทที่ใช้อยู่นั้น จัดว่าอยู่ในระดับที่ไม่ได้สูงเกินไป
เนื่องจากเป็นระดับที่เท่ากับหรือต่ำกว่า

อัตราดอกเบี้ยขั้นต่ำ ประเภทเบิกเกินบัญชีแก่ลูกค้าชั้นดี (MOR)
และอัตราดอกเบี้ยขั้นต่ำประเภทเงินให้กู้ยืมแก่ลูกค้าาชั้นดี (MLR)

เนื่องจากสัญญาเงินกู้บางฉบับเปิดโอกาสในบางกรณีให้บริษัทสามารถชำระคืนเงินกู้ไม่ว่าเต็มจำนวน
หรือบางส่วนก่อนกำหนดระยะเวลาที่ระบุไว้
ดังนั้นในอนาคตหากอัตราดอกเบี้ยเงินกู้ยืมมีความผันผวนมากขึ้น
บริษัทก็อาจจะหาแหล่งเงินทุนแหล่งอื่นมาใช้ทดแทนเงินกู้ตามสัญญานี้ได้
ซึ่งคาดว่าความเสี่ยงของบริษัทที่จะเกิดจากความผันผวนของอัตราดอกเบี้ยอยู่ในระดับที่ไม่สูง

บริษัทอาจมีความเสี่ยงเนื่องจากการใช้เงินกู้ยืมระยะสั้นจำนวนที่สูง
ตราบใดที่บริษัทยังมีผลประกอบการและกระแสเงินสดสุทธิที่ดี
บริษัทเชื่อว่าสถาบันการเงินจะไม่เรียกคืนเงินกู้ยืมระยะสั้น

  -----------------------------------------------------------------------

  -----------------------------------------------------------------------

  ------------- --------- --------- --------- --------- --------- ---------
                                                                  

                                                                  

                                                                  

                                                                  

                                                                  
  ------------- --------- --------- --------- --------- --------- ---------

  -----------------------------------------------------------------------

  -----------------------------------------------------------------------